การประชุมคณะรัฐมนตรีวันนี้ นายกรัฐมนตรีในฐานะรัฐมนตรีว่าการกระทรวงกลาโหมจะรับทราบภาพรวมของเหตุการณ์ระเบิดหลายจุดที่เกิดขึ้นในกรุงเทพมหานคร
การประชุมคณะรัฐมนตรีวันนี้ นายกรัฐมนตรีในฐานะรัฐมนตรีว่าการกระทรวงกลาโหมจะรับทราบภาพรวมของเหตุการณ์ระเบิดหลายจุดที่เกิดขึ้นในกรุงเทพมหานครเมื่อวันที่ 1 และวันที่ 2 สิงหาคมที่ผ่านมา   การประชุมคณะรัฐมนตรีวันนี้ พิจารณาวาระปกติตาม และพลตำรวจเอกจักรทิพย์ ชัยจินดา ผู้บัญชาการตำรวจแห่งชาติ จะเข้าชี้แจงภาพรวมของเหตุการณ์ระเบิดหลายจุดที่เกิดขึ้นในกรุงเทพมหานคร เมื่อวันที่ 1 และวันที่ 2 สิงหาคมที่ผ่านมา รวมถึงความคืบหน้าของคดี ที่เกิดขึ้นทั้งหมดให้กับทางคณะรัฐมนตรีรับทราบ  นอกจากนี้ที่ประชุม ครม.จะพิจารณาบุคคลที่มีความเหมาะสมเข้ามาดำรงตำแหน่งเลขานุการรัฐมนตรี ผู้ช่วยรัฐมนตรี และที่ปรึกษารัฐมนตรี ตามที่แต่ละพรรคร่วมรัฐบาลเสนอเข้ามา โดยคาดว่านายเทวัญ ลิปตพัลลภ รัฐมนตรีประจำสำนักนายกรัฐมนตรี เสนอนายณัฏฐชัย ศรีรุ่งสุขพินิจ รองหัวหน้าพรรคชาติพัฒนา เป็นที่ปรึกษา และนายธงชัย ลืออดุลย์ รองหัวหน้าพรรคชาติพัฒนา อดีตผู้ว่าราชการจังหวัดนครราชสีมา เป็นเลขานุการ  ส่วนวาระพิจารณา กระทรวงการคลังเสนอการปรับปรุงองค์ประกอบและอำนาจหน้าที่ของคณะกรรมการพิจารณาการจัดทำงบประมาณในลักษณะบูรณาการเชิงยุทธศาสตร์ ประจำปีงบประมาณ 2562 และเสนอวงเงินงบประมาณรายจ่ายประจำปีงบประมาณ ปี 2563 รวมถึงแนวทางการจัดทำงบประมาณรายจ่ายบูรณาการปีงบประมาณ 2563